Hiihdon Suomen-mestaruuskilpailut 1948

Hiihdon Suomen-mestaruuskilpailut pidettiin vuonna 1948 Kuopiossa ja Outokummussa.Eljanko & Kirjavainen, 1969, s. 212

Tulokset
Miehet 15 kilometriä
 Sija Kilpailija Seura Aika1 Eero Rautiola Karihaaran Karu 1.01.242 Tapio Mäkelä Lahden Hiihtoseura 1.01.433 August Kiuru Tainionkosken Urheilijat 1.02.324 Eero Naapuri Ounasvaaran Hiihtoseura 1.03.265 Antero Frantsi Korson Kunto 1.03.386 Pauli Halonen Lahden Hihtoseura 1.03.45
Lauantaina 13. maaliskuuta kisattiin Kuopion Puijolla SM-kisojen miesten 15 kilometriä. Katsojia oli lähes 2 000 Puijon urheilukeskuksessa. Kisaan ilmoittautuneita oli 137, mutta matkaan lähti 96. Väliajat saatiin 8 km:n kohdalla. Siellä parasta vauhtia olivat pitäneet Lahden Mäkelä, hänestä kuusi sekuntia Karihaaran Rautiola ja 20 sekuntia Tainionkosken Kiuru ja 22 sekuntia Savonlinnan Jyryn Viljo Vellonen. Maaliin tultaessa Rautiola oli ohittanut Mäkelän 19 sekunnilla ja kolmanneksi tullut Kiuru oli jäänyt yli minuutin kärjestä. Ounasvaaran Naapuri nousi väliajan seitsemänneltä sijalta neljänneksi. St.Moritzin olympiaurheilijoista Rautiola, Kiuru ja sotilaspartiohiihdon Naapuri menestyivät parhaiten.

Miehet 30 kilometriä
 Sija Kilpailija Seura Aika1 August Kiuru Tainionkosken Urheilijat 2.08.072 Kalevi Mononen Savonrannan Urheilijat 2.11.463 Viljo Vellonen Savonlinnan Jyry 2.13.194 Toivo Kyllönen Kuhmon Kiva 2.14.085 Lauri Rossi Kotkan Poliisi-Urheilijat 2.16.266 Esko Tilli Anjalan Liitto 2.17.19

Sunnuntaina 21. maaliskuuta kisattiin Outokummussa SM-kisojen miesten 30 kilometriä. Ilmoittautuneita oli 63, joista lähtöön tuli 40 hiihtäjää. Matkan varrella keskeyttäneitä oli 14 eli maaliin hiihti 26 miestä. Sää kilpailutilanteessa oli 3–4 pakkasastetta ja lumisadetta. Kisan voitti odotusten mukaan Tainionkosken August Kiuru. Eroa seuraavaan eli Savonrannan Monoseen oli yli 3,5 minuuttia. Monosesta SM-kolmoseen Viljo Velloseen oli 1,5 minuutia. Erot oli siis hyvin selvät.

Miehet 50 kilometriä
 Sija Kilpailija Seura Aika1 Pekka Vanninen Mäntän Urheilijat 3.34.562 Pekka Kuvaja Jämsänkosken Ilves 3.40.473 Tauno Kirves Mäntän Urheilijat 3.41.404 Veikko Kosonen Valkeakosken Haka 3.43.115 Eero Rautiola Karihaaran Karu 3.43.326 Kalevi Mononen Savonrannan Urheilijat 3.43.32
Sunnuntaina 14. maaliskuuta kisattiin Kuopion Puijolla SM-kisojen miesten 50 kilometriä. Katsojia oli 2 000 Puijon urheilukeskuksessa. Ilmoittautuneita oli 57, mutta matkaan lähti 34, joista maaliin tuli vain 15. Ensimmäisen 14 km:n aikana johdon otti Mäntän Kirves ennen Tainionkosken Urheilijoiden August Kiurua, Imatran Jyskeen Uuno Olkinuoraa, Mäntän Pekka Vannista, Jämsänkosken Kuvajaa ja Längelmäen Urheilijoiden Tauno Karvasta. Puolimatkassa Kiuru ja Kirves johtivat tasatahtiin; heistä jäljessä vajaan minuutin Vanninen ja Kosonen ja heistä 40 sekuntia Kuvaja. Puolimatkan jälkeen Vanninen otti johdon. Väliaikapisteellä 39 km:n kohdalla Vanninen johti yli kaksi minuuttia Kuvajaa, josta oli reilu puoli minuuttia Kosonen ja siihen asti johtanut Kirves. Kiuru oli usean hiihtäjän lailla keskeyttänyt, kuten myös Olkinuora. Maaliin tullessa Pekka Vanninen oli tehnyt lähes kuuden minuutin eron hopeamitalisti Pekka Kuvajaan. Tauno Kirves ohitti lopussa Veikko Kososen ottaen SM-pronssia. Eero Rautiola teki tasaisen hiihdon nousten viidenneksi ennen Savonrannan Kalevi Monosta, joka ohitti loppupuoliskolla Ounasvaaran Hiihtoseuran Martti Remeksen.

Miehet 3 × 10 kilometriä, viesti
 Sija Joukkue Kilpailijat Aika1 Lahden Hiihtoseura  Reino Paakkari  Tapio Mäkelä  Lauri Silvennoinen 2.09,032 Jämsänkosken Ilves  Juho Valtonen  Arvo Äyräntö  Pekka Kuvaja 2.10,213 Tainionkosken Urheilijat  Veteli  V.Ovaska   August Kiuru 2.10,21

Lauantaina 20. maaliskuuta kisattiin Outokummussa SM-kisojen miesten 3 x 10 km:n viesti. Osaa ottavia joukkueita oli 15. Ensimmäiseltä osuudelta kärjessä saapui vaihtoon Jämsänkosken Valtonen yli minuutin etumatkalla seuraavaan eli Kuopion Poliisi-Urheilijoiden Matti Lähde. Seuraavaan vaihtoon Jämsänkosken Äyräntö tuli kärjessä, vaikka Lahden Mäkelä jo uhkaavasti lähestyi Jämsänkoskea. Kolmantena tuli lähes kaksi minuuttia Lahdesta Vehkalahden Veikot. Ankkuriosuudella Silvennoinen vei Lahden jälleen mestariksi. Hopeasta oli tiukka taisto, sillä Tainionkosken Kiuru lähestyi Jämsänkosken Kuvajaa niin, että ero Kuvajan hyväksi oli maalissa vain puoli metriä. Seuraaville sijoille viestissä tulivat Vehkalahden Veikot neljäntenä, IK Örnen viidentenä ja Warkauden Urheilijat kuudentena.

Naiset 10 kilometriä
 Sija Kilpailija Seura Aika1 Kerttu Pehkonen Warkauden Urheilijat 42.032 Siiri Rantanen Joensuun Kataja 42.243 Tyyne Wideman Mäntän Valo 43.144 Heli Kilpivirta Sieppijärven Sisu 43.285 Anna-Liisa Vallenius Valkeakosken Haka 44.276 Tyyne Tikkanen Kuopion Kisa-Veikot 45.01
Sunnuntaina 21. maaliskuuta kisattiin Outokummussa SM-kisojen naisten 10 kilometriä. Ehdoton ennakkosuosikki Varkauden Kerttu Pehkonen otti 21 sekunnin voiton Joensuun Siiri Rantasesta, joka puolestaan voitti 50 sekunnilla Mäntän Tyyne Widemanin. Pohjoisen nainen, Kolarin Sieppijärveltä kotoisin oleva Heli Kilpivirta puolestaan hävisi 14 sekuntia Widemanille.

Mäkihyppy
 Sija Kilpailija Seura Pisteet Hyppyjen pituudet1 Matti Pietikäinen Puijon Hiihtäjät 73,9  42,0 - 42,52 Leo Laakso Lahden Hiihtoseura 71,1  40,5 - 39,53 Aatto Pietikäinen Puijon Hiihtäjät 70,4  37,0 - 40,04 Veikko Salmenranta Lahden Hiihtoseura 70,2  40,0 - 41,55 Pauli Vainio Myllykosken Kilpa-Veikot 69,8  41,0 - 42,06 Lasse Johansson Kouvolan Hiihtoseura 69,5  39,5 - 41,0
Kilpailut käytiin Puijon mäessä yhdellä päivällä olosuhteiden vuoksi lykättynä maanantaina 15. maaliskuuta. Kisaan osallistui kaikkiaan 47 mäkimiestä. Puijon mäkimonttuun oli tullut noin 1 000 katsojaa. Ensimmäisen kierroksen jälkeen kärki oli Puijon Matti Pietikäinen, Lahden Laakso, Myllykosken Vainio, Lahden Salmenranta, ja Puijon Aatto Pietikäinen. Toisella kierroksella Matti Pietikäisen onnistui säilyttää johtonsa Lahden Laaksoon. Lahtelainen olympiakävijä Eero Rajala ei ollut mukana kisassa. Aatto Pietikäinen paransi toisella hypyllä nousten SM-pronssille. Näin St. Moritzin kävijät eli Pietikäisen veljekset ja Laakso pitivät pintansa. Salmenranta piti toisella hypyllä 4. sijansa. Kouvolan Lasse Johansson nosti sijoituksensa kuudenneksi toisella hyvällä hypyllä. Muita uusia nimiä olivat Karihaaran Karun Toivo Laurén sijoittuessaan yhdeksänneksi, Suolahden Urheilijoiden Erkki Kumpunen 10. ja Tainionkosken Urheilijoiden Pentti Ryöppy 11.

Yhdistetty
 Sija Kilpailija Seura Pisteet  Hiihto ja mäenlasku 1 Martti Huhtala Ounasvaaran Hiihtoseura 431,65  234,0 + 197,65 2 Pauli Salonen Lahden Hiihtoseura 429,60  240,0 +189,6 3 Olavi Sihvonen Vuoksenniskan Urheilijat 413,45  240,0 + 175,7 4 Pentti Ryöppy Tainionkosken Urheilijat 401,85  237,0 + 170,8 5 Aulis Tolsa Jyväskylän Hiihtoseura 398,95  219,0 + 179,95 6 Heikki Hasu Myllykosken Kilpa-Veikot 395,85  204,0 + 191,85
Lauantaina 13. maaliskuuta hiihdetyn osan jälkeeen kisaa johti Lahden Salonen ennen Ounasvaaran Huhtalaa. Seuraavina olivat Jyväskylän Tolsa, Vuoksenniskan Sihvonen ja Myllykosken Hasu. Mäkiosuutta jouduttiin lykkäämään huonon sään vuoksi vuorokaudella eli kisa käytiin maanantaina 15. maaliskuta. Pääkamppailu Suomen mestaruudesta käytiin Salosen ja Huhtalan välillä, sillä muihin oli niin suuri piste-ero hiihto-osuuden jälkeen. Ounasvaaran Huhtala voitti kisan selvästi ennen Lahden Salosta. Vuoksenniskan Sihvonen nousi mäkiosuudella SM-pronssille. Mäkiosuuden paras oli Tainionkosken Ryöppy, joka nousi hiihdon 8. sijalta neljänneksi. Muista nimistä kokenut Lahden Kalervo Kaplas saavutti 9. sijan. Kilpailun siirtämisen vuoksi joutui neljä miestä palaamaan ennen mäkiosuutta kotiin. Näin kilpailun suoritti loppuun 16 miestä.

 Lähteet 

 Viitteet 

Luokka:Hiihdon Suomen-mestaruuskilpailut
Luokka:Vuoden 1948 urheilu
Luokka:Kuopion urheilutapahtumat
Luokka:Outokummun urheilutapahtumat